Ko‘pchilik Finlyandiyani sovuqlik va qorong‘ulik mamlakati sanaydi. Shunga qaramay fotograf Ossi Saarinen vatani uzoq cho‘zilgan qishdan ko‘ra ko‘proq narsa ekanini isbotlamoqda. U dunyoga Finlyandiyaning yana bir ajoyib va o‘ziga jalb etuvchi jihatini namoyish etyapti. Ossi o‘zining fin tabiati, mamlakat maydonining deyarli to‘rtdan uch qismini egallagan o‘rmonlarga bag‘ishlangan suratlari bilan kishiga betakror kayfiyat ulashadi. Ushbu sokin o‘rmonlarda yovvoyi jonivorlar kun kechiradi va o‘z mavjudligidan bahra oladi. Saarinenning suratlaridagi fin jonzotlari sirli va maftunkor ko‘rinadi. Ular xuddi hozirgina ertak kitoblari sahifalaridan chiqib kelganga o‘xshaydi. Fotograf jonivorlar va insonlarning har bir uchrashuvini unutilmas va g‘aroyib tajriba deb hisoblaydi. Va albatta u betakror fin tabiatini tarixga muhrlash imkonini qo‘ldan chiqarmaydi.